洛阳女儿行

《唐诗三百首》 · 蘅塘退士 编

作者：王维

洛阳女儿对门居，才可容颜十五余。良人玉勒乘骢马，侍女金盘脍鲤鱼。画阁朱楼尽相望，红桃绿柳垂檐向。罗帷送上七香车，宝扇迎归九华帐。狂夫富贵在青春，意气骄奢剧季伦。自怜碧玉亲教舞，不惜珊瑚持与人。春窗曙灭九微火，九微片片飞花琐。戏罢曾无理曲时，妆成只是熏香坐。城中相识尽繁华，日夜经过赵李家。谁怜越女颜如玉，贫贱江头自浣纱。

译文：洛阳女儿住在对门，容貌大约十五岁有余。丈夫骑玉勒骢马，侍女用金盘盛鲙鲤鱼。画阁朱楼互相望见，红桃绿柳垂在檐下。罗帷送上七香车，宝扇迎归九华帐。狂夫富贵正在青春，意气骄奢超过季伦。自怜碧玉亲自教舞，不惜珊瑚给人。春窗拂晓灭了九微火，九微片片飞落花琐。戏耍之后没有练曲时间，妆成只是熏香坐着。城中相识的都是繁华人家，日夜经过赵李家。谁怜越女颜如玉，贫贱在江头自浣纱。

赏析：'谁怜越女颜如玉，贫贱江头自浣纱'以贫女反衬贵妇，感叹贫富不均，寓意深远。